Keepersjef Olsson etter Lunde-vrakingen: – Dette svir for meg
Svensken har 10 år jobbet tett med Lunde og var kanskje hennes viktigste støttespiller på veien frem til å bli kåret til verdens beste keeper i fire håndballmesterskap. Fikk du med deg denne?: Bare Okparaebo hurtigere enn Veronica Kristiansen – Jeg står tett på alle tre og må se rent profesjonelt på dette. Det er en tøffeste delen av jobben. For meg som keeperansvarlig så er det veldig, veldig vanskelig å gi mine synspunkter til resten av trenerteamet. Vi tok den endelige beslutningen sammen. Men dette svir «som tusan» for meg. Det hadde det også gjort om det hadde vært Kari eller Silje, sier Olsson til VG foran kveldens oppgjør mot Sverige i Håkons Hall. Den siste kampen før Russland er første VM-motstander i Frederikshavn lørdag. Han poengterer at keeperformen er «ferskvare». Det nytter ikke leve på gamle meritter. Grimsbø og Solberg har på to kamper og en straffekastkonkurranse mot Nederland og Russland reddet kun 21 av de 79 skuddene som har truffet innenfor stengene. Lunde om verkingen: – Jeg er veldig, veldig skuffet – Naturligvis er vi ikke helt fornøyde. Det svinger ofte før mesterskap. Jeg synes det var en stigning fra første til andre kampen. Fremfor alt på nærskuddene. Forsvaret fikk heller ikke noe godt tak på nederlandske skytterne, poengterer Matts Olsson. Han er åpen for at de to keeperne føler et press etter uttaket. Hele den norske håndballekspertisen var uenige i VM-uttaket 10. november. – Det er mulig de kjenner presset utenfra, men innenfra så er det full tillit. Vi har tre kjempedyktige målvakter og dessverre måtte en bli utelatt, sier Olsson, som jobbet intenst med de norske keeperne i formiddag. De ble pepret med skudd fra Amanda Kurtovic, Linn Jørum Sulland og Betina Riegelhuth den halvtimen VG fikk se av treningen. VM-oppkjøringen startet dårlig: Keepersvikt mot Russland Han står på at Katrine Lunde for øyeblikket er den svakeste. Til tross for at Rostov-Don har vunnet alle sine kamper i Champions League med Lunde i kassen. – Ja, ut fra hva jeg har sett og jeg har sett veldig mange av kampene de tre har spilt i høst. Men det er ikke noen vesentlig forskjell på dem. Min bedømmelse er at Katrine i fysikk, teknikk og taktikk er litt bak. Selv har Matts Olsson gjort som landslagssjef Thorir Hergeirsson og trener Mia Høgdahl. Han leser hverken sportssidene i avisene, leser om håndball på nett eller ser TV. – Jeg kjenner ikke noe press. Jeg vet hva jeg har, jeg vet hva jeg jobber med, og keeperne føler det samme fra oss. Vi forsøker å stenge ute det som kommer utenfra for vi tror de beste ekspertene på dette laget er vi tre trenerne som er på banen som ser dette daglige. Mange eksperter dukker ikke engang opp på treningene våre. Da synes jeg vi har et bedre grunnlag for å bedømme det hele, sier han. Matts Olsson vil ikke bekrefte at Silje Solberg blir satset på i kveld. Men alt peker mot henne etter at Kari Aalvik Grimsbø fikk 60 minutter mot Nederland lørdag. Norge – Sverige, TV Norge kl. 18.10.
Mats Olsson står på at det var riktig å vrake Katrine Lunde. Han innrømmer at det kontroversielle uttaket gjorde vondt. Keepersjefen er ikke helt fornøyd med Silje Solberg og Kari Aalvik Grimsbø foran VM-generalprøven.